polyglot-tagger/wikipedia-language-snippets-filtered huggingface dataset:
ఒకరోజు పొరుగూరు నుండి తిరిగి వస్తూవుంటే కరుప్పన్ తన మిత్రుడి బలవంతం కొద్దీ మొదటిసారిగా కల్లు ఎలా వుంటుందో రుచి చూశాడు. ఆ రోజు భార్యముందు పెద్ద తప్పు చేసిన వాడిలాగే ప్రవర్తించాడు.
కురుప్పన్ ఆ వూళ్ళోని ఖాదర్‌ఖాన్ దగ్గర కొంత డబ్బు అప్పుగా తీసుకుని రెండెడ్లు, బండి కొని ఆ వూరి సరుకులను పొరుగూరికి రవాణా చేయడం, తద్వారా డబ్బు సంపాయించడం ప్రారంభించాడు.
బిడ్డను, సంఘంలో పరపతినీ పోగొట్టుకున్న పార్వతి జీవితం దుర్భరమైంది. మరోప్రక్క అప్పులిచ్చినవాళ్ళ ఒత్తిడి ఎక్కువైంది. ఇల్లు గడవడానికి ఆమె కూలిపని కూడా చేయవలసి వచ్చింది.
వాళ్ళు మంచివాళ్ళు కాబట్టి వూళ్ళో వాళ్ళకు కూడా ఆ దంపతులంటే మంచి అభిప్రాయమే వుంది. ఇబ్బందుల్లో ఆదుకోవడానికి చుట్టు పక్కల వాళ్ళు కూడా వెనుకాడే వారు కాదు.
దిక్కట్ర పార్వతి 1973వ సంవత్సరానికిగాను తమిళ భాషలో ఉత్తమ ప్రాంతీయ చిత్రంగా 21వ జాతీయ చలనచిత్ర పురస్కారాలలో ఎంపికైన సినిమా.
పిల్లా నువ్వు లేని జీవితం 2014 లో విడుదలైన తెలుగు సినిమా. దీనికి ఎ. ఎస్. రవికుమార్ చౌదరి దర్శకత్వం వహించగా బన్నీవాస్, హరిషిత్ లు సంయుక్తంగా గీతాఆర్ట్స్, శ్రీ వెంకటేశ్వర క్రియేషన్స్ బ్యానర్ పై నిర్మించారు. ఈ చిత్రంలో సాయి ధరమ్ తేజ్, రెజీనా కసాండ్రా, జగపతి బాబు నటించారు. ఈ చిత్రానికి సంగీతాన్ని అనూప్ రూబెన్స్ అందించారు. ఈ చిత్రం సాయి ధరమ్ తేజ్ కథానాయకునిగా నటించిన మొదటి చిత్రం. ఈ చిత్రం యొక్క పేరును గబ్బర్ సింగ్ సినిమా లోని ఒక పాట నుండి తీసుకున్నారు. ఈ చిత్రం విమర్శకుల నుండి మిశ్రమ స్పందనలను అందుకుంది. ఈ చిత్రం విజయవంతం అయిన తరువాత ఈ చిత్రం యొక్క ఉపగ్రహ హక్కులను మా టీవీకి అమ్మడమైనది. ఈ చిత్ర కథానాయకుడైన సాయి ధరమ్ తేజ్ యొక్క మొదటి సినిమా వై.వి.ఎస్.చౌదరి దర్శక, నిర్మాణ సారథ్యంలోని రేయ్ . ఆ చిత్రం 2010 అక్టోబరు 17 న రామానాయుదు స్టుడియోస్ లో విజయదశమి నాడు ప్రారంభమైనది. ఈ చిత్రం 2013 ఆగస్టు 6 న పూర్తి అయినది. ఈ చిత్రం ఆర్థిక వ్యవహారాల కారణంగా ఆలస్యంగా 2015 మార్చి 27 న విడుదలైనది. అందువలన సాయి ధరమ్ తేజ్ యొక్క మొదటి విడుదలైన చిత్రంగా "పిల్లా నువ్వు లేని జీవితం" చెప్పబడింది.
ఈ కథ సంచలనాత్మక రాజకీయవేత్త గంగా ప్రసాద్ , మంచి రాజకీయ వేత్త ల మధ్య ముఖ్యమంత్రి పీఠం కోసం పోటీతో మొదలవుతుంది. అయితే అదే సమయంలో షయాజీ షిండే చేసిన స్కామ్ లను ఓ ఛానెల్ లోని ఇన్వెస్టిగేటివ్ రిపోర్టర్ షఫీ బయటపెట్టడంతో అతని చేతుల్లోకి రావలసి సీ.ఎం. పదవి చేజారిపోతుంది. రిపోర్టర్ షఫీని చంపేయమని జగపతిబాబుకు సుపారీ ఇస్తాడు ఓ పోలీస్ అధికారి. ఇదిలా ఉంటే. సాయిధరమ్ తేజ తన తోటి స్టూడెంట్ శైలజను ప్రేమిస్తాడు. అనాథ అయిన ఆమె తన గతం గురించి షఫీకి తెలియడంతో అతన్ని వెతుకులాడే పనిలో పడుతుంది. ఆమెకు తనవంతు సాయం అందించడానికి సాయిధరమ్ సహాయం చేసినా. శైలూ అపార్థం చేసుకుంటుంది. పైగా శైలుకు జగపతిబాబు ద్వారా ప్రాణాపాయం ఉందని తెలిసి.అతనితో ఢీ కొట్టడానికీ సాయిధరమ్ సిద్ధపడతాడు. ఆ అమ్మాయి లేకపోతే జీవితమే లేదు అనుకునే ఈ కుర్రాడు ఆమెను ఎలా రక్షించాడు. అసలు ఆమెను చంపాలనుకోవటానికి కారణం ఏమిటి.చివరకు ఆమె ప్రేమను ఎలా సాధించాడు అనేది మిగతా కథ.
ఈ చిత్రం ప్రపంచవ్యాప్తంగా మొదటి రోజున వసూలు చేసింది. ఈ చిత్రం మొదటి వారంలో కోట్లను వసూలు చేసింది. ఈ చిత్రం మొదటి వారంలో ను వసూలు చేసింది. చిత్రం చివరికి ప్రపంచవ్యాప్తంగా ను వసూలు చేసింది.
సంగీతాన్ని అనూప్ రూబెన్స్ సమకూర్చారు. ఈ చిత్రం యొక్క సౌండ్ ట్రాక్ ప్రపంచవ్యాప్తంగా 2014 అక్టోబరు 25 న ఆదిత్య మ్యూజిక్ కంపెనీ ద్వారా విడుదల చేయబడింది.
ఈమె పూర్వీకులు బాగ్దాద్ నుండి భారతదేశానికి వలస వచ్చిన యూదులు. ఈమె పూనాలో 1907లో జన్మించింది. ఈమె మొదట బొంబాయిలో ఒక ప్రైవేటు సంస్థలో టెలీఫోన్ ఆపరేటర్‌గా పనిచేసింది. ఒక ఫంక్షన్‌లో ఈమెను చూసిన కోహినూర్ ఫిలిం కంపెనీకి చెందిన మోహన్ భావనాని ఈమెకు తొలిసారి సినిమాలలో అవకాశం కల్పించాడు. కోహినూర్ కంపెనీలో అనేక విజయవంతమైన సినిమాలు చేసిన తర్వాత ఈమె ఇంపీరియల్ ఫిలిం కంపెనీకి మారింది. అక్కడ ఆ సమయంలో భారతదేశంలో అత్యధిక పారితోషికం తీసుకున్న నటిగా ఎదిగింది. ఆ సమయంలో బొంబాయి గవర్నర్ కన్నా ఈమె జీతం అధికంగా ఉండేది. ఈమె మూకీ శకంలో అతి పెద్ద హీరోగా పేరొందిన డి.బిల్లిమోరియాతో ప్రేమలో పడింది. ఇద్దరూ కలిసి 1933-39 మధ్యకాలంలో అనేక మూకీ చిత్రాలలో నటించారు. ఈమె నటించిన మూకీలు "మాధురి", "అనార్కలి"ల టాకీ వెర్షన్ విడుదలయ్యాయి. "ఇందిర బి.ఎ" మూకీ సినిమా "ఇందిర ఎం.ఎ"గా, "వైల్డ్ క్యాట్ ఆఫ్ బాంబే" మూగ సినిమా "బొంబాయికీ బిల్లీ"గా మాటలతో వెలువడ్డాయి. వైల్డ్ క్యాట్ ఆఫ్ బాంబే సినిమాలో ఈమె ఏకంగా ఎనిమిది పాత్రలను ధరించింది. అనార్కలి పేరుతో వెలువడిన మూడు సినిమాలలో ఈమె నటించడం విశేషం. కాకపోతే వీటిలో తొలి రెండు సినిమాలలో కథానాయికగా మూడవ సినిమాలో ఈమె సలీం తల్లిగా నటించింది.
సులోచన తొలి తరం హిందీ సినిమా నటి. ఈమె మొదట మూకీలలోను ఆ తర్వాత టాకీలలోను సుమారు 200 చిత్రాలలో నటించింది. ఈమె అసలు పేరు రూబీ మేయర్స్. ఈమె ఒక ఆంగ్లో ఇండియన్. "ఇండియన్ గ్రేటాగార్బో"గా ప్రసిద్ధి చెందిన ఈమె రూబీ పిక్చర్స్ పేరుతో ఒక సంస్థను నెలకొల్పి దోదోస్త్ అనే సినిమాని నిర్మించింది. 1974లో ఈమెకు దాదాసాహెబ్ ఫాల్కే అవార్డును ప్రదానం చేశారు.
ఒకప్పుడు తన గ్లామర్‌తో కోట్లాది ప్రేక్షకుల మనసులను దోచుకున్న ఈ నటి చివరకు లోకం చేత విస్మరింపబడి ఒంటరిగా జీవిస్తూ 1983, అక్టోబర్ 10న ముంబాయిలోని తన ఫ్లాట్‌లో మరణించింది.
అగానో నది జలవిద్యుతుత్పత్తికి అనువైనది. అగానొ, దాని ఉపనదులపై పలు జలవిద్యుత్ విద్యుత్ కేంద్రాలు నెలకొల్పబడ్డాయి. జపాన్ దేశపు మొట్టమొదటి హై-వోల్టేజ్, లాంగ్ రేంజ్ పవర్ ట్రాన్స్మిషన్ లైన్స్ వేయబడిన తొలి జల విద్యుత్కేంద్రం అయిన ఇనావషిరో పవర్ ప్లాంట్‌ను నిప్పాషి నదిపై 1899-1940 మధ్యకాలంలో అనేక దశలలో నిర్మించారు. జపాన్ లో తొలి పంప్డ్-స్టోరేజ్ పవర్ ప్లాంట్ అయిన నుమాజవనుమా పవర్ స్టేషన్‌ను 1952 లో తడామి ఉపనది పైనే
తడామి ఉపనదిపై ఒకుతడామి డామ్ , టాగోకురా డామ్ , ఒటోరి డామ్ , మియాషిటా డామ్ , టాకి డామ్ , హొన్నా డామ్ , ఉవాడా డామ్ మొదలగు డామ్‌లు నిర్మించడం ద్వారా పది జలవిద్యుత్కేంద్రాలు నిర్మించారు. ఈ పది కేంద్రాల మొత్తం జలవిద్యుత్పాదన సామర్ధ్యం 1,650 మెగావాట్లు.
జపాన్‌లోని హోన్షు దీవిలోని ఫుకుషిమా, టోచిగి ప్రాదేశిక భూభాగపు సరిహద్దులలో వున్న అరాకై పర్వత సమీపంలో పుట్టిన ఈ నది ప్రారంభంలో ఉత్తర దిశగా ప్రవహిస్తుంది. ఇనావషిరో సరస్సు నుండి బయటకు ప్రవహించే నిప్పాషి నదిని షివొకవా వద్ద తనలో కలుపుకొంటుంది. తరువాత తడామి నదిని నదిని ఐజు బేసిన్‌లో యమాట వద్ద తనలో కలుపుకొంటుంది. తరువాత పశ్చిమంగా ప్రవహించి చివరకు నిగాట నగరం వద్ద జపాన్ సముద్రంలో కలుస్తుంది. జపాన్‌లోని ఇతర నదులతో పోలిస్తే, ఈ నదీ ముఖద్వారం అత్యధిక పరిమాణంలో నదీ జలాలను సముద్రంలోనికి విడుదల చేస్తుంది. 1951 నుండి 2002 వరకు గల కాలంలో సగటున 451 ఘనపుమీటర్లు/సెకను చొప్పున నదీజలాలను సముద్రంలోనికి డిశ్చార్జ్ చేస్తూ వచ్చింది. సుమారుగా 210 కిలోమీటర్ల దూరం ప్రవహించే ఈ నదీ పరీవాహక ప్రాంతం 7,710 చదరపు కిలోమీటర్లు మేరకు విస్తరించి ఉంది. విస్తీర్ణం పరంగా ఈ నది జపాన్‌లో 8 వ అతిపెద్ద బేసిన్‌ను కలిగివుంది.
అగా నది : ఫుకుషిమా ప్రాదేశిక భూభాగంలో ప్రవహించేటప్పుడు అగానొ నదిని అగా నదిగా వ్యవహరిస్తారు. నిప్పాషి, తడామి నదులను కలుపుకొంటూ పోతుంది.
తడామి నది : ఒజానుమ ప్రాంతంలో పుట్టిన ఈ నది ఐజు బేసిన్ లో ప్రవహించి 'యమాట' వద్ద ఆగానొ నదిలో కలుస్తుంది. ఈ నది జలవిద్యుతుత్పత్తికి ప్రసిద్ధిగాంచింది.
అగానొ నది జపాన్‌లోని హోన్షు దీవిలో ఉన్న హొకురికు ప్రాంతంలో ప్రవహించే ఒక నది. ఇది 210 కిలోమీటర్ల దూరం ప్రవహించి జపాన్ సముద్రంలో కలుస్తుంది. ఫుకుషిమా ప్రాంతంలో ఈ నదిని అగా నది లేదా ఒకావా నది అని కూడా పిలుస్తారు.
ఆగానో నదికి అగా, నిప్పాషి, తడామి, హయాదే, కొఅగానో మొదలగు ఉపనదులున్నాయి. వీటిలో అగా, తడామి ఉపనదులు ముఖ్యమైనవి. ఈ రెండు ముఖ్య ఉపనదులు ఫుకుషిమా భూభాగంలోనే ఉన్నాయి.
తర్వాత తన పిహెచ్ డీ కోసం ఢిల్లీ వెళ్లిపోతాడు. అయితే, పల్లవి తన పేరెంట్స్ చూసిన అరుణ్ ని పెళ్ళి చేసుకొని ఫారిన్ లో సెటిల్ అవుతుంది. అంతా మరిచిపోయి హాయిగా జీవిస్తున్న పల్లవికి ఒకానొక సందర్భంలో ఆమె వల్లే ఉమా మహేశ్వరరావు తన జీవితాన్ని నాశనం చేసుకున్నాడనే విషయం తెలుస్తుంది. ఆ విషయం తెలిసిన వెంటనే ఆమె అతన్ని వెతుక్కుంటూ వెళ్తుంది. ఉమా మహేశ్వరరావు, పల్లవి సుఖంగా లేదని బాధపడతాడు. కానీ అమె తను సుఖంగానే ఉన్నానని, అతను కూడా తమ జీవితంలో జరిగిన విషయాలు మరిచిపోయి పెళ్ళి చేసుకోవాలని కోరుతుంది. అయినా సరే అతను ఒప్పోకోడు. ఆ సమయంలో పల్లవి, ఉమా మహేశ్వరరావును ఒక 10 రోజులు తమ కుటుంబంతో గడపడానికి ఆహ్వానిస్తుంది. తమ జంట సంతోషంగానే ఉందనే విషయాన్ని అతను నమ్మడానికే ఈ ఆహ్వానమని అంటుంది. అలా అరుణ్, పల్లవి జంట ఉంటున్న ఇంటికి వచ్చిన ఉమామహేశ్వరరావు తొలుత ఆ జంట విడిపోవాలని కోరుకున్నా, ఆఖరికి వారి బంధాన్ని అర్ధం చేసుకోవడంతో కథ ముగుస్తుంది.
ఉమా మహేశ్వరరావు , విశాఖపట్నంలోని ఆంధ్ర యూనివర్సిటీలో పి. హెచ్. డీ చేసే ఒక కుర్రాడు. ప్రొఫెసర్ మూర్తి సాయంతో చదువుకునే ఆ కుర్రాడు గీతమ్స్ కాలేజ్ లో చదువుకునే పల్లవి కి తొలుత డ్యాన్స్ మాస్టారుగా పరిచయమయ్యి, ఆ తర్వాత ప్రేమలో పడతాడు. పల్లవి ఉంటున్న ఇంట్లోనే పెంట్ హౌస్ లో అద్దెకు దిగుతాడు. అదే సమయంలో పల్లవి తండ్రి జీవితంలో సెటిల్ అవ్వని వాళ్లకు ఏ తండ్రీ తన కూతుర్ని ఇచ్చి పెళ్ళి చేయడు అని చెప్పిన మాటలతో. ఎలాగైనా జీవితంలో సెటిల్ అయ్యాకే పెళ్ళి చేసుకుందామని పల్లవిని ఒప్పించే ప్రయత్నం చేస్తాడు.
నిన్ను కోరి 2017లో విడుదలైన ఒక తెలుగు ప్రేమకథా చిత్రం. నాని, ఆది పినిశెట్టి, నివేదా థామస్ ప్రధాన పాత్రల్లో నటించిన ఈ చిత్రానికి శివ నిర్వాణ దర్శకత్వం వహించగా, డివివి దానయ్య నిర్మించారు.
ఈ గ్రంథానికి రచయిత "వినతి", రచయిత సోదరుడు పి.వి.నరసింహారావు "తొలిపలుకు", శృంగేరీ శారదాపీఠము జగద్గురు శంకరాచార్య "ఆశీస్సులు", కంచి కామకోటి పీఠాధిపతి జగద్గురు చంద్రశేఖర సరస్వతి "ఆశీస్సు", కుర్తాళం సిద్ధేశ్వరీ పీఠాధిపతి త్రివిక్రమ రామానంద భారతీస్వామి "ఆశీస్సు - అభిప్రాయము", పాములపర్తి సదాశివరావు "పరిచయ వాక్యములు", సి.నారాయణరెడ్డి, కోవెల సుప్రసన్నాచార్యల "అభినందన", ఎస్.లక్ష్మణమూర్తి "అభిప్రాయము" అందించారు. ఈ బృహద్గ్రంథాన్ని రచయిత తన మాతృమూర్తి కీ.శే.రుక్మిణీదేవి గారికి అంకితం ఇచ్చాడు.
కైలాస దర్శనం పి.వి.మనోహరరావు రచించిన యత్రాచరిత్రాత్మక పుస్తకం. దీనిలో రచయిత తాను 29 రోజులలో చేసిన మానస సరోవర యాత్రను చూసినది చూసినట్లుగా వర్ణించాడు. ఆయా స్థలాలకు సంబంధించిన రంగురంగు చిత్రాలతో ఈ పుస్తకం చదివిన వారికి ఈ యాత్ర చేయాలనే కోరికను కలిగిస్తుంది. ఈ గ్రంథంలో రచయిత సనాతన గ్రంథాలనుండి ఆవశ్యక విషయాలను ప్రమాణసూత్రాలుగా ఎత్తిచూపి ఈ గ్రంథానికి ఆధ్యాత్మిక గ్రంథంగా మలిచాడు.
ఆ గ్రామంలో జరుగుతున్న నాటకప్రదర్శనలను చూసిన పరమేశ్వర శర్మకు తాను కూడా నాటకంలోని నటుల మాదిరిగా వేషం వేసుకోవాలనిపించి, తన అన్న చలపతిరావు ప్రోత్సాహంతో రేపల్లె లో జరిగిన రంగూన్ రౌడీ నాటకంలో సబ్ ఇన్స్పెక్టర్ పాత్ర ధరించాడు. కొడాలి గోపాలరావు, పాలడుగు ఆంజనేయులు స్థాపించిన ఆంధ్రా క్రాంతి థియేటర్ లో పరమేశ్వర శర్మ సభ్యునిగా చేరాడు. 1952లో ఆంధ్రా క్రాంతి థియేటర్ కి కార్యదర్శిగా ఎన్నికయ్యాడు. తెనాలి కేంద్రంగా ఆంధ్రా క్రాంతి థియేటర్ పలు కార్యక్రమాలు నిర్వహించారు. దాదాపు 35 నుండి 40 రకాల పాత్రలు ధరించాడు.
తెనాలిలో నాటకరంగం పరిషత్తులకే పరిమితం అవుతుండడంతో, తెనాలిలోని ఇతర సమాజాలవారితో కలిసి ది తెనాలి యునైటెడ్ ఎమెచ్యూర్స్ అనే నాటక సంస్థను ఏర్పాటుచేసి, వాలి సుబ్బారావు గారి దర్శకత్వంలో దొంగవీరుడు నాటకాన్ని టికెట్లు పెట్టి ప్రదర్శించాడు. ఆ సంస్థ ఆగిపోయిన తరువాత కళాభారతి అన్న సంస్థను స్థాపించి పరమేశ్వర శర్మ దర్శకత్వంలో వల్లూరి వెంకట్రామయ్య చౌదరి బాజీ ప్రభువు పాత్రలో, పరమేశ్వర శర్మ హీరోజీ పాత్రలో జై భవాని నాటకాన్ని ప్రదర్శించాడు.
తెనాలిలో పరమేశ్వర శర్మ ప్రదర్శించిన పునర్జన్మ చూసిన తెనాలి తాలూకా హైస్కూల్ కమిటీ కార్యదర్శి పరమేశ్వర శర్మకు కొన్ని షరతులతో కూడిన ఉద్యోగం ఇచ్చాడు. ఉద్యోగం చేస్తూనే నాటక కార్యక్రమాలు నిర్వహించాడు. 1956లో విజయవాడలో నిర్వహించిన థియేటర్ వర్క్ షాప్ లో మెళకువలను నేర్చుకున్నాడు. 1965లో క్రాంతి థియేటర్ బలహీనపడడంతో, నటరాజ కళామందిర్ అనే సంస్థను స్థాపించి రెండు సంవత్సరాలపాటు నాటిక, ఏకపాత్రాభినయాల పోటీలు నిర్వహించాడు.
నేతి పరమేశ్వర శర్మ 1928లో నిమ్మగడ్డ శ్రీరాములు, సుబ్బమ్మ దంపతులకు కృష్ణా జిల్లా, దివి తాలూకా నంగేగడ్డ గ్రామంలో జన్మించాడు. పరమేశ్వర శర్మకు 5 సంవత్సరాల వయసు ఉన్నప్పుడు తెనాలి గ్రామానికి చెందిన నేతి కమలాంబ, సీతారామశర్మ దంపతులకు దత్తపుత్రుడిగా వెళ్లాడు.
పరమేశ్వర శర్మ బాల్యం తెనాలి కి 2 కిలోమీటర్ల దూరంలోని పెదరావూరు లో గడిచింది. స్వాతంత్రోద్యమ సమయంలో పెదరావూరు గ్రామంలో ఊరేగింపులు, సమావేశాలు జరుగుతుండేవి.
ఫ్లోరోబోరిక్ ఆమ్లంఒక ఆకర్బన రసాయన సంయోగ పదార్ధం.ఇది బలమైన ఆమ్లం.ఇది ద్రవస్థితిలో వున్న ఆమ్లం. దీనిని టెట్రాఫ్లోరోబోరిక్ ఆమ్లం అనికూడా అంటారు. ఈ ఆమ్లం యొక్క రసాయన ఫార్ములా 34.ఫ్లోరోబోరిక్ ఆమ్లాన్ని ఇతర ఫ్లోరోబోరేట్లవణాలను ఉత్పత్తి చేయు పూర్వగామిగా వాడుటకై ఉత్పత్తి చేస్తారు.ఫ్లోరోబోరిక్ ఆమ్లం తినివేయు/క్షయికరణ గుణం కల్గిన ఆమ్లం.ఇది చర్మం మీద తన ప్రభావాన్ని కనపర్చుతుంది.ఈ ఆమ్లం వాణిజ్యపరంగా నీటిలో కాని లేదా డైఇథైల్ ఇథరు వంటి ద్రావణిలలో కరగింఛిన స్థితిలో లభిస్తుంది.ఈ ఆమ్లం పెర్క్లోరిక్ ఆమ్లంవంటి అణు నిర్మాణాన్ని కల్గిఉన్నది.
బోరిక్ ఆమ్లాన్ని సజల హైడ్రోఫ్లోరిక్ ఆమ్లంలో కరగించి ఫ్లోరోబోరిక్ ఆమ్లం తయారు చేయుదురు.సజల ఫ్లోరో బొరిక్ ఆమ్లాన్నిబొరిక్ ఆమ్లంతో చర్య జరిపించినపుడు మూడు హైడ్రో ఫ్లోరిక్ ఆమ్ల ఇక్విలెంట్ భాగాల చర్యా ఫలితంగా మధ్య స్థాయి బోరాన్ ట్రైఫ్లోరైడ్ ఏర్పడును.నాల్గవ ఇక్విలెంట్ హైడ్రో ఫ్లోరిక్ ఆమ్లభాగం చర్యా ఫలితంగాఫ్లోరో బొరిక్ ఆమ్లాన్ని ఏర్పడును.
ఫ్లోరోబోరేటులను ఉత్పత్తి చెయ్యుటకు ఫ్లోరోబోరిక్ ఆమ్లాన్ని పూర్వగామి గా వినియోగిస్తారు.లోహఆక్సైడ్ లను ఫ్లోరో బోరిక్ ఆమ్లంతో చర్య జరిపి ఫ్లోరోబోరేట్ లను తయారు చేయుదురు.జ్వాల వ్యాప్తి నిరోధక పదార్థాల తయారీలో,ఫ్రిట్స్/సెరామిక్ పదార్థాలు మెరుగు పరచుటలో ఈ ఆకర్బనలవణాలను వాడెదరు. అలాగే అల్యూమినియం ఇచ్చింగ్ అ, ఆసిడ్ పికిలింగ్ లో ఉపయోగిస్తారు.
సాల్వెంట్ ఫ్రీ ఫ్లోరోబొరిక్ ఆమ్లాన్ని వేరుపరచ లేనప్పటికీ,వీటి యొక్కద్రావణీయలను ను విశ్లేషించడం జరిగింది.ఈలవణాలు ప్రోటోనేటేడ్ ద్రావణిని కేటాయాన్ గా కల్గి , చుర్భుజకోణ 4 అనయాన్ కల్గి ఉండును. ఇందులోని అనయాన్, కేటాయాన్ లు బలమైన హైడ్రోజన్ బంధాన్ని కల్గి ఉండును.
కార్టోశాట్ -2 ఉపగ్రహం భారతీయ అంతరిక్ష పరిశోధన సంస్థ అయిన ఇస్రో తయారుచేసిన రిమోట్ సెన్సింగు కృత్రిమ ఉపగ్రహము.ఈ ఉపగ్రహాన్నికార్టోశాట్-2 అని కూడా అనవచ్చ్గును.ఇస్రో ఇప్పటికే అంతరిక్షములో కార్టోశాట్ -2 శ్రేణికి సంబంధించి 6 ఉపగ్రహాలను కక్ష్యలో ప్రవేశపెట్టినది.వినియోగ దారులకు మరింత విస్తృత సేవలు అందించుటకై కార్టోశాట్-2 శ్రేణి ఉపగ్రహన్ని ప్రయోగించారు.కార్టోశాట్-2 ఇస్రో కక్ష్యలో ప్రవేశ పెట్టిన కార్టోశాట్-2 శ్రేణి 7 ఉపగ్రహం.
కార్టోశాట్-2 బరువు 713 కిలోలు. దీని జీవిత కాలం 5 సంవత్సరాలు. ఈ ఉపగ్రహంలో ప్రధానంగా రెండు ఉపకరణాలు ఉన్నాయి. ఒకటి ప్యాన్ క్రొమెటిక్ కెమెరా కాగా, రెండవది మల్టీ స్పెక్ట్రల్ కెమెరా. ఉపగ్రహం యొక్క ఆన్‌బోర్డ్ పవర్ 930 . వాలుతలం 97.89 డిగ్రీలు. ఆవర్తన కాలం 97.38 నిమిషాలు. ఉపగ్రహంలో అమర్చిన పాన్‌క్రోమాటిక్ కెమెరా భూమియొక్క నలుపు, తెలుపు చిత్రాలు చిత్రికరించగలదు. కెమెరా తరంగ దైర్ఘ్యం 0.5 – 0.85 మైక్రో మీటర్లు, రిజల్యూషన్ 1 మీటరు కన్న తక్కువ.ఉపగ్రహ వ్యవస్థలో అమర్చిన పాన్‌క్రోమాటిక్ మల్టీస్పెక్ట్రమ్‌ కెమెరా అత్యంత నాణ్యమైన నలుపు తెలుపు చిత్రాలను తీసి పంపిస్తుంది. పట్టణ, గ్రామీణాభివృద్ధి ప్రణాళికలు, సముద్రతీర ప్రాంతాల నిర్వహణ, రహదారుల పర్యవేక్షణ, నీటి పంపిణి, భూవినియోగంపై చిత్రాలను తయారుచెయ్యడం వంటి పనులు చేస్తుంది. విపత్తులను విస్తృతంగా అంచనా వేసి సమాచారం అందిస్తుంది. వ్యయసాయ సంబంధిత సమాచారం అందుబాటులోకి తెస్తుంది.
పబ్లిక్ ఫోన్ ఆఫీసు, మొబైల్ ఫోన్ గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల దేవరాపల్లిలోను, ప్రాథమికోన్నత పాఠశాల పినకోటలోను, మాధ్యమిక పాఠశాల పినకోటలోనూ ఉన్నాయి. సమీప జూనియర్ కళాశాల దేవరాపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల చోడవరంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.
సమీప వృత్తి విద్యా శిక్షణ పాఠశాల శృంగవరపుకోటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
రాజశేఖర్ ఇప్పటి వరకు మొత్తం 36 అవధానాలు చేశారు. నెల్లూరు జిల్లాలోనే 13 అవధానాలు చేశారు. కావలి, అల్లూరు, రావూరు, కోట, హైదరాబాద్, బుచ్చిరెడ్డి పాలెం, పొద్దుటూరు, ఎర్రగుంట్ల, కల్లూరుపల్లె, వావిళ్ళ, కడప మొదలగు చోట్ల వారు అవధానాలు నిర్వహించారు. వారి అవధానంలో నిషిద్దాక్షరి, సమస్యాపూరణ, దత్తపది, వర్ణన, ఆశువు, న్యస్తాక్షరి, వారగణితం, మనోగణితం , ఘంటాగణనం, ఛందో భాషణం, పురాణ పఠనం, అప్రస్తుత ప్రసంగం అనునవాటిలో సందర్భాను సారం ఎనిమిది ఎంపిక చేసుకొని అవధానలు నిర్వహించారు.
కోట రాజశేఖర్ ప్రాథమిక విద్యను అల్లూరులోని వేమూరి సుబ్బయ్య పాఠశాలలో, ఉన్నత పాఠశాల విద్యను అల్లూరిలోని రామకృష్ణ ఉన్నత పాఠశాలలో పూర్తి చేశారు. నెల్లూరులోని మూలాపేట వేద సంసృత పాఠశాలలో విద్యను అభ్యసించారు. కడప జిల్లా, పొద్దుటూరులోని శ్రీ మలయాళస్వామి ఓరియంటల్ కళాశాల నుండి 2 విద్వాన్ పట్టాను పొందారు. 1977లో పొద్దుటూరులోనే తెలుగు పండిత శిక్షణను పొందారు. ఆంధ్రా విశ్వవిద్యాలయం నుండి 1978 లో పి.ఓ. ఎల్., 1980 లో ఎం.ఏ., సంస్కృతం పట్టాలు పొందారు.
విద్యాభ్యాసం అనంతరం వీరు నెల్లూరు జిల్లాలోని కామిరెడ్డిపాడు, బ్రాహ్మాణక్రాక జిల్లా పరిషత్ ఉన్నత పాఠశాలలో తెలుగు పండితులుగా విద్యను అభ్యసించారు. 1984 నుండి నెల్లూరు జిల్లాలోని అల్లూరు రామకృష్ణ జూనియర్, డిగ్రీ కళాశాలలలో సంస్కృతోపన్యాసకులుగా పనిచేశారు.
కోట రాజశేఖర్ అష్టావధానిగా సుపరిచితులు.అంతే కాదు, వారు ధార్మికోపన్యాసకులు. సంస్కృతభాషా ప్రచారకులు. గణితశాస్త్ర ప్రవీణులు. 1956 నవంబరు 3 వ తేదిన నెల్లూరు జిల్లా, కోవూరు ప్రాంతంలోని అల్లూరులో జన్మించారు. తండ్రి సారంగపాణి, తల్లి సక్కుబాయమ్మ.
అవధానాన పద్యమంజరి, సత్యసాయి భక్తి పద్యమాలిక, షిరిడి సాయి స్తుతి మాలిక వంటి రచనలు చేశారు. దువ్వూరి రామిరెడ్డి పానశాలపై కొన్ని వ్యాసాలు వెలువరించారు.
దొమ్మల దిన్నెలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి.
లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
సమీప జూనియర్ కళాశాల కౌతాలం లోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు, మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల, అనియత విద్యా కేంద్రం ఆదోని లోను, దివ్యాంగుల ప్రత్యేక పాఠశాల, సమీప వైద్య కళాశాల, కర్నూలు లోనూ ఉన్నాయి.
ఇతడు 1909, మే 13వ తేదీకి సరియైన సౌమ్య నామ సంవత్సర వైశాఖ బహుళ అష్టమి తిథిలో విజయనగరం జిల్లా, బొబ్బిలి సమీపంలోని పాలతేరు గ్రామంలో వజ్ఝల శివశంకరశాస్త్రి, లక్ష్మీనరసమ్మ దంపతులకు జ్యేష్ఠ పుత్రుడిగా జన్మించాడు. ఇతడు తన మాతామహుని ఇంట విజయనగరంలో వాణిజ్యశాస్త్రంలో ఉన్నతవిద్యను అభ్యసించాడు. ఇతని వంశంలో అందరూ పండితులే. ఇతని ముత్తాత అన్నయ్య వేదవిద్యాపారంగతుడు, మహాకవి. అతడు "యాదవరాఘవపాండవీయం" అనే కావ్యాన్ని రచించాడు. ఇతని తాత సీతారామస్వామి కాళహస్తి సంస్థానంలో దీవాన్‌గా పనిచేశాడు. ఇతనికి వరుసకు తాతగారైన వజ్ఝల చినసీతారామస్వామి శాస్త్రి కళాప్రపూర్ణ బిరుదాంకితుడు, కర్ణచరిత్ర, ఆంధ్ర వైయ్యాకరణ పారిజాతము ఇత్యాది గ్రంథ రచయిత. ఇతని మేనమామ కొల్లూరి ధర్మారావు "చాకిరేవు" అనే విమర్శనా గ్రంథరచయిత.
ఇతడు తన 12వ యేటనే తన సహాధ్యాయి వజ్ఝల వేంకటేశ్వర్లుతో కలిసి "వెంకటకాళిదాసు కవులు"గా జంటకవిత్వం చెప్పడం ప్రారంభించాడు. ఈ జంటకవుల రచనలు 1927 నుండి భారతి, గృహలక్ష్మి, ఆంధ్రభూమి, శారద మొదలైన పత్రికలలో వెలువడ్డాయి. వీరు జంటగా మధుర అనే నవల, నళిని, నివాళి, భాష్పబిందువు అనే కావ్యాలతో పాటు అనేక కథలు, గేయాలు, పద్యాలు మొదలైనవి రచించారు. ఈ జంట గురించి కురుగంటి సీతారామయ్య తన "నవ్యాంధ్ర సాహిత్యవీధులు" గ్రంథంలో ప్రస్తావించాడు.
వజ్ఝల వేంకటేశ్వర్లు ఉద్యోగార్థమై దూరం కావడంతో వీరి జంటకవిత్వానికి తెరపడింది. చిత్తజల్లు పుల్లయ్య ఇతడిని పిలిపించి తన సావిత్రి సినిమాకు స్క్రిప్టు, మాటలు, కొన్ని పాటలు వ్రాయమని ప్రోత్సహించాడు. తరువాత లవకుశ ,దశావతారాలు , పాశుపతాస్త్రం సినిమాలకు స్క్రిప్టు రచయితగా, గీత రచయితగా పనిచేశాడు. అయితే ఆ సినీ వాతావరణం, పద్ధతులు నచ్చక 1939లో సినిమా రంగాన్ని వదిలివేశాడు.
ఇతడు 1940లో నాటి బీహార్ రాష్ట్రం జెమ్‌షెడ్‌పూర్ సమీపంలోని టాటానగర్‌లో ఉద్యోగరీత్యా ప్రవేశించి స్టీల్ సిటీ ప్రెస్ అనే సంస్థలో ఉన్నత పదవిని అలంకరించి అక్కడే స్థిరపడ్డాడు.
భూమి-నుండి-భూమికి ప్రయోగించే క్షిపణి నేలపై నుండిగానీ, సముద్రంపై నుండి గానీ ప్రయోగింపబడి, నేలపైగానీ, సముద్రంపై గానీ ఉండే లక్ష్యాలను ఛేదించేందుకు ఉపయోగపడుతుంది. వీటిని చేతితో పట్టుకుని గానీ, వాహనంపై ఉంచి గానీ, స్థావరాల నుండి గానీ, నౌకలనుండి గానీ ప్రయోగించవచ్చు. వీటిని రాకెట్ ఇంజనుతో గానీ, పేలుడు పదార్థం వలన గానీ, ముందుకు తోస్తారు. గాలిలో ప్రయాణిస్తూండగా లిఫ్టు కలిగించడం కోసం, స్థిరత్వం కలిగించడం కోసం వీటికి మొప్పలుగానీ, రెక్కలుగానీ ఉంటాయి. హైపర్ వేగాలతో ప్రయాణించే క్షిపణులు, తక్కువ పరిధి గల క్షిపణులు బాడీలిఫ్టును వాడుకుంటాయి లేదా అవి బాలిస్టిక్ పథంలో ప్రయాణిస్తాయి. వి-1 ప్లయింగ్ బాంబ్ మొట్ట మొదటి భూమి-నుండి-భూమికి క్షిపణి.
దురాజ్‌పల్లి పెద్దగట్టు జాతర రాష్ట్రంలో రెండో పెద్ద జాతర. లింగమంతులస్వామి యాదవుల ఆరాధ్యదైవం. జాతరకు ఒకరోజు ముందే ఎడ్లబండ్లు, ఆటోలు, ట్రాక్టర్లపై ఇక్కడికి భక్తులు చేరుకుంటారు. మగవాళ్లు ఎరుపు రంగు బనియన్, గజ్జెల కుట్టిన లాగులు ధరించి కాళ్లకు గజ్జెలు, చేతిలో అవుసరాలు పట్టుకుని డిల్లెం బల్లెం శబ్దాల నడుమ లయబద్దంగా నడుస్తూ ఒలింగా. ఓ లింగా అంటూ హోరెత్తిస్తారు. మహిళలు తడి బట్టలతో పసుపు, కుంకుమ, పూలదండలు, అగరొత్తులతో అలంకరించిన మంద గంపను నెత్తిన పెట్టుకుని నడుస్తుంటారు. సంతానంలేని మహిళలు బోనం కుండ ఎత్తుకుంటారు. దేవుడికి బలిచ్చే గొర్రెపొటేల్‌ను తీసుకొస్తారు . ఇక్కడికి రావడానికి ముందుగానే గొర్రెపొటేల్‌కు స్నానం చేయిస్తారు. పూలదండ వేసి, పసుపు, కుంకుమ బొట్లుపెట్టి దేవుడు ఉన్న దిక్కువైపు వదిలేస్తారు. గొర్రె జల్తి ఇవ్వగానే మొక్కు తీర్చుకుంటారు. లింగమంతుడు సహా చౌడేశ్వరి , గంగాభవాని, యలమంచమ్మ, అకుమంచమ్మ, మాణిక్యాలదేవులకు పూజచేస్తారు.
ఈ జాతరకు సుమారు 200 ఏళ్ల చరిత్ర ఉంది. రాష్ట్ర కూట వంశానికి చెందిన ధ్రువుడు అనే రాజు తన పేరిట ఇక్కడ గ్రామాన్ని నిర్మించాడని. ఆయన పేరిటే ఈ గ్రామం దురాజ్‌పల్లిగా పేరొందినట్లు భక్తుల నమ్మిక. దురజ్‌పల్లికి సమీపంలో ఉండ్రుగొండ గ్రామం ఉంది. దీని శివారులో ఏడెనిమిది కొండగుట్టలున్న అటవీప్రాంతం ఉంది. ఇక్కడ శైవ, వైష్ణవ మతాలు వర్ధిల్లినట్లు తెలిపే ఆనవాళ్లు, రాతి కట్టడాల మధ్యన కోనేరు నిర్మితమై ఉంది. గతంలో ఉండ్రుగొండకు సమీపంలోని పెద్దగుట్టపై ఈ జాతర జరిగేదట.
లింగమంతుడు శాకాహారి కావడంతో ఆయనకు నైవేద్యం సమర్పిస్తారు. మిగిలిన దేవతలకు జంతుబలితో మొక్కు చెల్లిస్తారు. రెండేళ్లకోసారి జరిగే ఈ ఉత్సవాలు అత్యంత వైభవోపేతంగా. భక్తజన లింగనాదాల మధ్య ప్రారంభమవుతా యి. రాష్ట్రం నలుదిక్కుల నుంచే కాక. ఆంధ్రప్రదేశ్, చత్తీస్‌గఢ్, ఒడిశా నుంచి కూడా భక్తులు తరలివచ్చి మొక్కులు చెల్లించుకుంటున్నారు. సుమారు 15 లక్షలకు పైగా భక్తులు ఈ జాతరకు వస్తుంటారు.
పెద్దగట్టు జాతర, తెలంగాణ రాష్ట్రంలో జరిగే రెండవ పెద్ద జాతర. ఇక్కడికి భక్తులు రెండు తెలుగు రాష్ట్రాలలోనుండే కాక పొరుగున వున్న చత్తీస్ గడ్, ఒడిశా రాష్ట్రాల నుండి కూడా భక్తులు వస్తుంటారు. సుమారు 15 లక్షల మంది భక్తులు వచ్చే ఈ జాతర రెండేళ్ళ కొక సారి అత్యంత వైభవోపేతంగా జరుగుతుంది.
కుట్టి పద్మిని తన మూడవయేట సినిమా ప్రపంచంలోనికి అడుగు పెట్టింది. ఈమె పలు చిత్రాలలో బాలనటిగా నటించింది. వాటిలో ముఖ్యంగా పేర్కొనవలసినది 1965లో విడుదలైన కుళందయుం దైవముం. ఈ చిత్రంలో జమున, జైశంకర్‌లతో కలిసి నటించింది. ద్విపాత్రాభినయం చేసిన ఈ సినిమాలోని ఈమె నటనకు గాను ఈమెకు ఉత్తమ బాలనటిగా జాతీయ అవార్డు లభించింది. ఈ సినిమా తరువాత ఈమెతోనే తెలుగు, కన్నడ, మలయాళ, హిందీ భాషలలో పునర్నిర్మించబడింది. ఈ చిత్రంలోని నటనకు కర్ణాటక, ఆంధ్రప్రదేశ్ ప్రభుత్వాలు ఈమెను సత్కరించాయి. ఈమె ఇంకా పసమలర్, నవరాత్రి, లేత మనసులు, ఒడయిల్ నిన్ను, తిరువరుచెల్వర్, తిరుమల్ పెరుమై మొదలైన చిత్రాలలో బాలనటిగా ప్రేక్షకుల మొప్పును పొందింది.
కుట్టి పద్మిని మద్రాసులోని ఒక సాంప్రదాయ అయ్యంగార్ కుటుంబంలో 1956, జూన్ 5వ తేదీన జన్మించింది. ఈమె తండ్రి శ్రీనివాస చక్రవర్తి ఎం.జి.ఎం.ఇండియా కంపెనీకి జనరల్ మేనేజర్‌గా పనిచేసేవాడు. అతడు కొన్ని సినిమాలకు నిర్మాత కూడా. ఈమె తల్లి రాధాబాయి ఆ కాలంలో పేరు గడించిన సినిమానటి. ఆమె వందకు పైగా తమిళ సినిమాలలో నటించింది. వాటిలో జంటిల్‌మేన్, అగ్ని నక్షత్రం వంటి సినిమాలు ఉన్నాయి. కుట్టిపద్మిని తన 3వ యేటనే సినిమాలలో నటించడం మొదలుపెట్టింది. బాల్యం నుండే సినిమాలలో పనిచేయడం వల్ల ఈమె చదువు కొనసాగలేదు. కానీ ప్రైవేటుగా దక్షిణ భారత హిందీ ప్రచార సభ ద్వారా హిందీ సాహిత్యంలో బి.ఎ. చదువగలిగింది.
కుట్టి పద్మిని దక్షిణ భారతదేశపు సినిమా నటి. ఈమె ఎక్కువగా తమిళ సినిమాలలో నటించింది. ఈమె తెలుగు, కన్నడ, మలయాళ, హిందీ భాషా చిత్రాలలో కూడా నటించింది. ఈమె తన మూడవయేట 1959లో తొలిసారిగా తమిళ చిత్రంతో బాల నటిగా తన నటజీవితాన్ని ప్రారంభించింది. ఈమె ఎం.జి.రామచంద్రన్, శివాజీ గణేశన్, జెమినీ గణేశన్, జైశంకర్, రజనీకాంత్, కమల్ హాసన్ మొదలైన నటులతో కలిసి నటించింది. ఈమె తమిళనాడు రాష్ట్రం నుండి జాతీయ ఉత్తమ బాలనటి అవార్డును గెలుచుకున్న తొలి కళాకారిణి.
ఈమె 1983లో నిర్మాతగా మారి అనేక తమిళ టి.వి.సీరియళ్ళను నిర్మించింది. ఈమె తన స్వంత నిర్మాణ సంస్థ ద్వారా అనేక తమిళ, హిందీ సీరియళ్ళను నిర్మించి, దర్శకత్వం వహించి, కథలను అందించి, నటించింది. నిర్మాతగా ఈమె తమిళ సినిమా రంగానికి అనేక మంది కొత్త కళాకారులను తన టి.వి.సీరియళ్ల ద్వారా అందించింది.
ఈమె సహాయనటిగా అనేక చిత్రాలలో నటించింది. పెన్మణి అవల్ కన్మణి, అవల్ అప్పడితాన్, అవర్ గళ్ మొదలైన సినిమాలలో నటించింది.కణ్ సిమిత్తం నేరం సినిమాలో శరత్‌కుమార్ సరసన నటించింది.
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
బాలబడి అరకులోయలోను, ప్రాథమిక పాఠశాల మొర్రిగుడలోను, ప్రాథమికోన్నత పాఠశాల ఇరగైలోను, మాధ్యమిక పాఠశాల లోతేరులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అరకులోయలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.